A Tanács 410/98/EK, Euratom rendelete

(1998. február 16.)

a vállalkozások szerkezeti statisztikáiról szóló 58/97/EK, Euratom rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 213. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel az 58/97/EK, Euratom rendelet [4] létrehozta a Közösségen belüli gazdasági szervezetek szerkezetével, tevékenységével, versenyképességével és teljesítményével kapcsolatos közösségi statisztikák beszerzésére, gyűjtésére, továbbítására és értékelésére vonatkozó közös kereteket;

mivel a Közösség monetáris, gazdasági és társadalmi integrációjának fejlődése megkívánja a fent említett kereteknek a biztosítási ágazatra való kiterjesztését;

mivel a nemzeti és regionális számlák összeállítása a 2223/96/EK rendelet [5] értelmében összehasonlítható, teljes és megbízható biztosítási statisztikai adatokat kíván meg;

mivel ezért a Tanács a belső piac közvetlen életbiztosításokra és nem életbiztosításokra való kiterjesztéséről szóló 92/49/EGK [6] és 92/96/EGK [7] irányelve és a biztosítóintézetek éves és összevont (konszolidált) éves beszámolóiról szóló, 91/674/EGK tanácsi irányelv alapján [8] módosítani kell az 58/97/EK, Euratom rendeletet;

mivel konzultációt folytattak a 89/382/EGK, Euratom [9] által létrehozott statisztikai programbizottsággal, és a 91/675/EGK irányelv [10] által létrehozott biztosítási bizottsággal,

ELFOGADTA EZT A RENDELETET:

1. cikk

Az 58/97/EK, Euratom rendelet a következőképpen módosul:

1. Az 5. cikk a következőképpen módosul:

"– az 5. mellékletben meghatározott szerkezeti statisztikáinak részletes modulja a biztosítás területén".

2. A rendelet az e rendelet mellékletében meghatározott 5. melléklettel egészül ki.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1998. február 16-án.

a Tanács részéről

az elnök

J. Cunningham

[1] HL C 310., 1997.10.10., 5. o.

[2] HL C 14., 1998.1.19.

[3] 1998. január 28-i vélemény (a Hivatalos Lapban még nem hirdették ki).

[4] HL L 14., 1997.1.17., 1. o.

[5] HL L 310., 1996.11.30., 1. o.

[6] HL L 228., 1992.8.11., 1. o. A legutóbb az Európai Parlament és a Tanács 95/26/EK irányelvével (HL L 168., 1995.7.18., 7. o.) módosított irányelv.

[7] HL L 360., 1992.12.9., 1. o. A legutóbb az Európai Parlament és a Tanács 95/26/EK irányelvével (HL L 168., 1995.7.18, 7. o.) módosított irányelv.

[8] HL L 374., 1991.12.31., 7. o.

[9] HL L 181., 1989.6.28., 47. o.

[10] HL L 374., 1991.12.31., 32. o.

--------------------------------------------------

MELLÉKLET

5. MELLÉKLET

SZERKEZETI STATISZTIKAI ADATOK RÉSZLETES MODULJA A BIZTOSÍTÁS TERÜLETÉN

1. szakasz

Célok

E melléklet célja közös keretek létrehozása a biztosítási szolgáltatások szerkezetére, tevékenységére, versenyképességére és teljesítményére vonatkozó közösségi statisztikai adatok gyűjtése, összeállítása, továbbítása és értékelése érdekében. E modul olyan mutatók részletes listáját foglalja magában, amelyekkel kapcsolatban statisztikai adatokat gyűjtenek a biztosítási ágazat nemzeti, közösségi és nemzetközi fejlődésére vonatkozó ismeretek növelése érdekében.

2. szakasz

Alkalmazási kör

A gyűjtendő statisztikai adatok e rendelet 2. cikke i., ii. és iii. pontjában említett területekre és különösen a következőkre vonatkoznak:

1. a biztosítóintézetek szervezetének, tevékenységének, versenyképességének és teljesítményének a részletes elemzése;

2. a teljes és a termékenkénti üzleti tevékenység, ügyfélcsoportok, nemzetközi tevékenységek, foglalkoztatás, befektetések, tőke és tartalékok és a technikai tartalékok alakulására és megoszlása.

3. szakasz

Felvételi kör

1. E statisztikákat a NACE Rev. 1. 66. ágazatának alkalmazási körébe tartozó valamennyi tevékenységre vonatkozóan gyűjtik, kivéve a 66.02 osztályt.

2. A statisztikai adatok gyűjtése az alábbi gazdasági szervezeteket érinti:

- nem életbiztosító gazdasági szervezetek: mindazok, amelyeket a 91/674/EGK irányelv [1] 2. cikke (1) bekezdésének a) pontja említ,

- életbiztosító gazdasági szervezetek: mindazok, amelyeket a 91/674/EGK irányelv 2. cikke (1) bekezdésének b) pontja említ,

- viszontbiztosításra szakosodott gazdasági szervezetek: mindazok, amelyeket a 91/674/EGK irányelv 2. cikke (1) bekezdésének c) pontja említ,

- Lloyd's kockázatelbírálók: mindazok, amelyeket a 91/674/EGK irányelv 4. cikke említ,

- vegyes biztosítóintézetek: mindazok, amelyek életbiztosítással és nem életbiztosítással is foglalkoznak.

3. Ezen túlmenően, a 73/239/EGK [2] és a 79/267/EGK [3] irányelvek III. címében említett biztosítóintézetek fióktelepeit, amelyek tevékenysége az 1. bekezdésben említett NACE Rev. 1. osztályok valamelyikébe tartozik, a 2. bekezdésben meghatározott megfelelő gazdasági szervezetekhez sorolják be.

4. A harmonizált közösségi statisztikai adatok alkalmazásában a tagállamok szabadon kizárhatják e körből a 73/239/EGK irányelv 3. cikkében és a 79/267/EGK irányelv 2. cikke (2) és (3) bekezdésében, valamint a 3. és 4. cikkben említett gazdasági szervezeteket.

4. szakasz

Mutatók

1. A 3. bekezdésben említett A. listán és a 4. bekezdésben említett B. listán szereplő mutatókat és statisztikai adatokat az 5. szakasszal összhangban gyűjtik. Ha a mutatókat közvetlenül az éves beszámolókból származtatják, a referenciaévben befejeződő számviteli éveket az említett referenciaévhez sorolják be.

2. Az A. és B. listákon az életbiztosítókra vonatkozó mutatókat az 1-es szám azonosítja, a nem életbiztosítókra vonatkozókat a 2-es szám, a vegyes biztosítókra vonatkozókat a 3-as szám, a viszontbiztosításra szakosodott biztosítókra vonatkozókat a 4-es szám, a vegyes biztosítók életbiztosítással kapcsolatos tevékenységére vonatkozókat az 5-ös szám, a vegyes biztosítók nem életbiztosítással kapcsolatos tevékenységére vonatkozókat (ideértve a viszontbiztosításba vételt) pedig a 6-os szám azonosítja.

3. Az A. lista az alábbi információkat tartalmazza:

i. a 91/674/EGK irányelv 6. cikkében felsorolt mutatók az életbiztosítókra, nem életbiztosítókra, vegyes biztosítókra és viszontbiztosításra szakosodott biztosítókra vonatkozóan: a mérleg eszköz oldala: C. I. tétel (a biztosító által a saját tevékenységére használt ingatlanokat külön kimutatva), C. II., C. II. 1. + C. II. 3. tétel összevontan, C. II. 2. + C. II. 4. tétel összevontan, C. III., C. III. 1., C. III. 2., C. III. 3., C. III. 4., C. III. 5., C. III. 6. + C. III. 7. tétel összevontan, C. IV., D.; a mérleg forrás oldala: A., A. I., A. II. + A. III. + A. IV. tétel összevontan, B., C. 1. a. (a vegyes biztosítóknál külön az életbiztosítási és a nem életbiztosítási tevékenységre), C. 2. a. (a vegyes biztosítóknál külön az életbiztosítási és a nem életbiztosítási tevékenységre), C. 3. a. (a vegyes biztosítóknál külön az életbiztosítási és a nem életbiztosítási tevékenységre), C. 4. a., C. 5., C. 6. a., D. a., G. III. (az átváltoztatható kölcsönök elkülönítése nélkül), G. IV. tétel;

ii. a 91/674/EGK irányelv I. része 34. cikkében felsorolt mutatók a nem életbiztosítókra, a viszontbiztosításra szakosodott biztosítókra és a vegyes biztosítók nem életbiztosítási tevékenységére vonatkozóan: 1. a., 1. b., 1. c., 1. d., 2., 4. a. aa., 4. a. bb., 4. b. aa., 4. b. bb., 7. (bruttó összeg), 7. d., 9., 10. (külön a bruttó és a nettó összegre) tételek;

iii. a 91/674/EGK irányelv II. rész 34. cikkében felsorolt mutatók az életbiztosítókra és a vegyes biztosítók életbiztosítási tevékenységére vonatkozóan: 1. a., 1. b., 1. c. (külön a bruttó összeg és a viszontbiztosítók részesedése), 2., 3., 5. a. aa., 5. a. bb., 5. b. aa., 5. b. bb., 6. a. aa., 6. a. bb., 8. (bruttó összeg), 8. d., 9., 10., 12., 13. (külön a bruttó és a nettó összeg) tételek;

iv. a 91/674/EGK irányelv III. része 34. cikkében felsorolt mutatók az életbiztosítókra, nem életbiztosítókra, vegyes biztosítókra és viszontbiztosításra szakosodott biztosítókra vonatkozóan: 3., 4. (csak az életbiztosítók és vegyes biztosítók esetében), 5., 6. (csak nem életbiztosítók, vegyes biztosítók és viszontbiztosításra szakosodott biztosítók esetében), 7., 8., 9. + 14. + 15. tétel összevontan, 10. (adózás előtti), 13. 16. tétel;

v. a 91/674/EGK irányelv 63. cikkében említett mutatók:

- életbiztosítókra, nem életbiztosítókra és vegyes biztosítók életbiztosítási és nem életbiztosítási tevékenységére vonatkozóan: a közvetlen üzleti tevékenység bruttó díja a CPA (al)kategóriáiként (öt számjegyű szinten és a 66.03.21. és 66.03.22. alkategóriák esetében),

- nem életbiztosítókra és vegyes biztosítók nem életbiztosítási tevékenységére vonatkozóan: bruttó kárigény, közvetlen üzleti tevékenység, bruttó működési költségek, közvetlen üzleti tevékenység és viszontbiztosítás egyenlege, közvetlen üzleti tevékenység, minden változó a CPA (al)kategóriáiként (5 számjegyű szinten és a 66.03.21. és 66.03.22. alkategória esetében),

- életbiztosítókra, és vegyes biztosítók életbiztosítási tevékenységére vonatkozóan: közvetlen üzlet bruttó díja az 1. tétel II. számánál szereplő bontás szerint;

vi. a 91/674/EGK irányelv 64. cikkében említett mutatók az életbiztosítókra, nem életbiztosítókra, vegyes biztosítókra és viszontbiztosításra szakosodott biztosítókra vonatkozóan: jutalékok a közvetlen biztosítási tevékenység esetében (kivéve a viszontbiztosításra szakosodott biztosítóintézeteket) és a teljes biztosítási tevékenység esetében;

vii. az alább felsorolt további mutatók:

Kód | Cím | Érintett gazdasági szervezetek/üzleti tevékenység |

Szerkezeti adatok

11 11 0 | Gazdasági szervezetek száma | (1., 2., 3., 4.) |

11 11 1 | Gazdasági szervezetek száma jogi (gazdálkodási) forma szerinti bontásban | (1., 2., 3., 4.) |

11 11 2 | Gazdasági szervezetek száma a bruttó díj mértéke szerinti nagyságkategóriás bontásban | (1., 2., 3.) |

11 11 3 | Gazdasági szervezetek száma a bruttó biztosítástechnikai tartalékok szerinti nagyságkategóriás bontásban | (1.) |

11 11 5 | Gazdasági szervezetek száma az anyavállalat rezidens országa szerinti bontásban | (1., 2., 3., 4.) |

11 41 0 | Összes fióktelep száma és elhelyezkedése más országokban | (1., 2., 3.) |

Számviteli adatok/az eredménykimutatás technikai része

32 11 4 | Bruttó díj jogi (gazdálkodási) forma szerinti bontásban | (1., 2., 4., 5., 6.) |

32 11 5 | Bruttó közvetlen biztosítás az anyavállalat rezidens országa szerinti bontásban | (1., 2., 5., 6.) |

32 11 6 | Bruttó kapott viszontbiztosítási díj, díj az anyavállalat rezidens országa szerinti bontásban | (1., 2., 4., 6.) |

32 18 2 | Viszontbiztosítók részesedése az anyavállalat rezidens országa szerint bontott bruttó díjból | (1., 2., 4., 5., 6.) |

32 16 0 | Egyéb tételek a technikai számlán, bruttó összeg | (1., 2., 4., 5., 6.) |

32 18 0 | Viszontbiztosítási egyenleg | (1., 2., 4., 5., 6.) |

32 18 8 | Viszontbiztosítók részesedése a technikai számlán szereplő egyéb tételek bruttó összegéből | (1., 2., 4., 5., 6.) |

Számviteli adatok/az eredménykimutatás nem technikai része

32 19 0 | II. részösszeg (a technikai számla nettó egyenlege) | (3.) |

Az eredménykimutatásra vonatkozó egyéb adatok

32 61 4 | Árukhoz és szolgáltatásokhoz kapcsolódó külső kiadások | (1., 2., 3., 4.) |

13 31 0 | Személyi jellegű ráfordítások | (1., 2., 3., 4.) |

32 61 5 | Külső és belső kárrendezési költségek | (1., 2., 4., 5., 6.) |

32 61 6 | Szerzési költségek | (1., 2., 4., 5., 6.) |

32 61 7 | Adminisztrációs költségek | (1., 2., 4., 5., 6.) |

32 61 8 | Egyéb technikai ráfordítások, bruttó | (1., 2., 4., 5., 6.) |

32 61 9 | Értékpapír-kezelési ráfordítások | (1., 2., 4., 5., 6.) |

32 71 1 | Részesedéssel járó érdekeltségekből származó bevétel | (1., 2., 4., 5., 6.) |

32 71 3 | Ingatlanokból származó bevétel | (1., 2., 4., 5., 6.) |

32 71 4 | Egyéb befektetésekből származó bevétel | (1., 2., 4., 5., 6.) |

32 71 5 | Befektetések értékelésének újrakiigazítása | (1., 2., 4., 5., 6.) |

32 71 6 | Befektetések értékesítésének nyeresége | (1., 2., 4., 5., 6.) |

32 72 1 | Értékpapír-kezelési ráfordítások, ideértve a kamatot | (1., 2., 4., 5., 6.) |

32 72 2 | Befektetések értékhelyesbítése | (1., 2., 4., 5., 6.) |

32 72 3 | Befektetések értékesítésének vesztesége | (1., 2., 4., 5., 6.) |

Termékenkénti adatok CPA (al)kategóriánként

33 12 1 | Viszontbiztosítók részesedése a közvetlen biztosítás bruttó díjából (5 számjegyű szint, 66.03.21., 66.03.22. alkategóriák) | (1., 2., 5., 6.) |

Nemzetközivé válással kapcsolatos adatok (a letelepedés jogának értelmében megkötött biztosítások földrajzi bontásban)

34 31 1 | Közvetlen biztosítás bruttó díja CPA kategóriánként (öt számjegyű szint) és tagállamonként | (1., 2., 5., 6.) |

Nemzetközivé válással kapcsolatos adatok (a szolgáltatásnyújtás szabadsága jogának értelmében megkötött biztosítások földrajzi bontásban)

34 32 1 | Közvetlen biztosítás bruttó díja CPA kategóriánként (öt számjegyű szint) és tagállamonként | (1., 2., 5., 6.) |

Foglalkoztatási adatok

16 11 0 | Foglalkoztatott személyek száma | (1., 2., 3., 4.) |

Mérleggel kapcsolatos adatok (eszközök/források)

36 30 0 | Mérlegfőösszeg | (1., 2., 3., 4.) |

37 33 1 | A közvetlen üzleti tevékenységgel összefüggő függő károkra képzett bruttó tartalék | (2., 6.) |

37 30 1 | Nettó technikai tartalékok összesen | (1., 2., 3., 4.) |

4. A B. lista az alábbi információkat tartalmazza:

i. a 91/674/EGK irányelv I. rész 34. cikkében felsorolt mutatók a nem életbiztosítókra, a viszontbiztosításra szakosodott biztosítókra és a biztosítók nem életbiztosítási tevékenységére vonatkozóan: 3., 5., 6., 8. tétel;

ii. a 91/674/EGK irányelv II. rész 34. cikkében felsorolt mutatók az életbiztosítókra és a vegyes biztosítók életbiztosítási tevékenységére vonatkozóan: 4., 6. b., 7., 11. tétel;

iii. a 91/674/EGK irányelv 63. cikkében említett mutatók az életbiztosítókra, nem életbiztosítókra, vegyes biztosítók életbiztosítási és nem életbiztosítási tevékenységére vonatkozóan: a vállalkozás központi irodája szerinti tagállamban, egyéb tagállamokban, az Európai Gazdasági Térség egyéb országaiban, Svájcban, az Egyesült Államokban, Japánban vagy harmadik országokban megkötött közvetlen biztosítások bruttó díja földrajzi bontásban;

iv. az alább felsorolt további mutatók:

Kód | Cím | Érintett gazdasági szervezetek/üzleti tevékenység | Megjegy-zések |

Számviteli adatok/az eredménykimutatás technikai része

32 13 2 | A folyó elszámolási év során felmerült károkra történt bruttó kifizetések | (2., 4., 6.) | |

Nemzetközi tevékenységek (általában)

34 12 0 | Bruttó kapott viszontbiztosítási díj, díjelőírások földrajzi bontásban | (1., 2., 4., 5., 6.) | |

34 13 0 | Viszontbiztosítók részesedése a bruttó díjból földrajzi bontásban | (1., 2., 4., 5., 6.) | |

Mérlegben szereplő adatok (eszközök/források)

36 11 2 | Ingatlanok (folyó áron) | (1., 2., 3., 4.) | |

36 12 3 | Befektetés leányvállalatokba és részesedéssel járó érdekeltségekbe (folyó áron) | (1., 2., 3., 4.) | |

36 13 8 | Egyéb pénzügyi befektetések (folyó áron) | (1., 2., 3., 4.) | |

36 21 0 | Befektetések a befektetés kockázatát viselő életbiztosítási kötvénybirtokosok javára – ingatlanok | (1., 3.) | |

36 22 0 | Befektetések a befektetés kockázatát viselő életbiztosítási kötvénybirtokosok javára – egyéb pénzügyi befektetések | (1., 3.) | |

37 10 1 | Teljes tőke és tartalékok, jogi (gazdálkodási) forma szerinti bontásban | (1., 2., 3., 4.) | |

37 33 3 | Közvetlen üzleti tevékenység függőkáraira képzett bruttó tartalék, CPA kategóriánként (öt számjegyű szint) és a 66.03.21., 66.03.22. alkategóriákban | (2., 6.) | |

Fennmaradó adatok

39 10 0 | Az elszámolási év végén le nem járt szerződések száma valamennyi egyéni életbiztosítási szerződéssel kapcsolatos közvetlen üzletre és a CPA alábbi (al)kategóriáira vonatkozóan: 66.01.1., 66.03.1., 66.03.4. és 66.03.5. | (1., 2., 5., 6.) | |

39 20 0 | Biztosított személyek száma az elszámolási év végén valamennyi csoportos életbiztosítási szerződéssel kapcsolatos üzletre és a CPA alábbi alkategóriáira vonatkozóan: 66.03.1. | (1., 2., 5., 6.) | |

39 30 0 | Biztosított járművek száma az elszámolási év végén, a közvetlen üzletre vonatkozóan, a CPA alábbi alkategóriáira vonatkozóan: 66.03.2. | (2., 6.,) | Választható |

39 40 0 | Bruttó biztosítási összeg az elszámolási év végén, a közvetlen üzletre vonatkozóan, a CPA alábbi alkategóriáira vonatkozóan: 66.01.1. és 66.01.4. | (1., 5.) | Választható |

39 50 0 | Az elszámolási év során felmerült károk száma a közvetlen üzletre vonatkozóan, a CPA alábbi alkategóriájára vonatkozóan: 66.03.2. | (2., 6.) | Választható |

5. szakasz

Első referenciaév

Az első referenciaév, amelyre vonatkozóan éves statisztikai adatokat gyűjtenek, az 1996-os naptári év az A. lista mutatói és statisztikai adatai vonatkozásában, és a 2000-es év a B. lista mutatói és statisztikai adatai vonatkozásában.

6. szakasz

Az eredmények feldolgozása

Az eredményeket a NACE Rev. 1. szerint négy számjegyű szintig (osztályok szintjéig) kell bontani.

7. szakasz

Az eredmények továbbítása

Az eredményeket a 3. szakaszban említett gazdasági szervezetek esetében a referenciaév végétől számított 12 hónapon belül kell továbbítani, kivéve a viszontbiztosításra szakosodott gazdasági szervezeteket, amelyek esetében az eredményeket a referenciaév végétől számított 18 hónapon belül kell továbbítani.

8. szakasz

Biztosítási bizottság

A Bizottság tájékoztatja a 91/675/EGK irányelv [4] szerint létrehozott biztosítási bizottságot e modul végrehajtásáról, és az adatok gyűjtését és statisztikai feldolgozását, valamint az eredmények feldolgozását és továbbítását érintő gazdasági és szakmai fejlődéshez való igazodásra irányuló minden olyan intézkedésről, amelyet e rendelet 13. cikkével összhangban fogad el.

9. szakasz

Átmeneti időszak

E részletes modul alkalmazásában az 5. szakaszban említett statisztikai adatok gyűjtése vonatkozásában az átmeneti időszak nem haladhatja meg az első referenciaévektől számított három évet.

[1] HL L 374., 1991.12.31., 7. o.

[2] HL L 228., 1973.8.16., 3. o.

[3] HL L 63., 1979.3.13., 1. o.

[4] HL L 374., 1991.12.31., 32. o.

--------------------------------------------------